钦定古今图书集成/明伦汇编/氏族典/第638卷 > 《元史》 > 孛术鲁远
## 钦定古今图书集成/明伦汇编/氏族典/第638卷 > 《元史》 > 孛术鲁远

按《元史孛术鲁翀传》：“翀子远，字朋道，以翀荫调秘书
郎，转襄阳县尹，须次居南阳。贼起，远以忠义自奋，倾
财募丁壮，得千馀人，与贼拒战。俄而贼大至，远被害
死。远妻雷为贼所执，贼欲妻之，乃诋贼曰：‘我鲁参政
冢妇，县令嫡妻，夫死不贰，肯从汝狗彘以生乎’！贼丑
其言，将辱之，雷号哭大骂，不从，乃见杀，举家皆被害。